ai4bharat/Pralekha huggingface dataset:
कृषी मंत्रालय
2019-20 साठी अन्नधान्य, तेलबिया आणि इतर व्यावसायिक पिकांच्या उत्पादनाचा तिसरा अग्रिम अंदाज
नवी दिल्ली, 15 मे 2020
कृषी, सहकार्य आणि शेतकरी कल्याण विभागाने सन 2019-20 मधील प्रमुख पिकांच्या उत्पादनाचा तिसरा अग्रिम अंदाज प्रसिद्ध केला आहे. देशात मान्सून हंगामात  होणारा पाऊस हा दीर्घ कालावधीच्या सरासरीपेक्षा  10% जास्त होता. त्यानुसार, कृषी वर्ष 2019-20 मधील बहुतेक पिकांचे उत्पादन त्यांच्या सामान्य उत्पादनापेक्षा जास्त असेल असा अंदाज व्यक्त करण्यात आला होता. आगामी काळात अधिक अचूक माहितीनुसार या अंदाजात बदल होऊ शकतील.
तिसऱ्या अग्रिम अंदाजानुसार, 2019-20 मध्ये प्रमुख पिकांचे अंदाजे उत्पादन खालीलप्रमाणे आहे:-
अन्नधान्य - 295.67 दशलक्ष टन. 
तांदूळ - 117.94 दशलक्ष टन. 
गहू - 107.18 दशलक्ष टन. 
पोषक / भरड धान्य - 47.54 दशलक्ष टन. 
मका - 28.98 दशलक्ष टन. 
डाळी - 23.01 दशलक्ष टन.
तूर - 3.75 दशलक्ष टन.
हरभरा - 10.90 दशलक्ष टन.
तेलबिया - 33.50 दशलक्ष टन. 
सोयाबीन - 12.24 दशलक्ष टन
रेपसीड आणि मोहरी - 8.70 दशलक्ष टन
भुईमूग - 9.35 दशलक्ष टन
कापूस - 36.05 दशलक्ष गाठी  
जूट आणि मेस्टा - 9.92 दशलक्ष गाठी 
ऊस - 358.14 दशलक्ष टन
2019-20 च्या तिसऱ्या आगाऊ अंदाजानुसार, देशातील एकूण अन्नधान्य उत्पादन विक्रमी 295.67 दशलक्ष टन एवढे राहील असा अंदाज आहे, जे सन 2018-19 मधील 285.21 दशलक्ष टन धान्य उत्पादनापेक्षा 10.46 दशलक्ष टन जास्त आहे. तथापि,2019-20 मधील उत्पादन मागील पाच वर्षांच्या सरासरी उत्पादनाच्या तुलनेत  25.89 दशलक्ष टन जास्त आहे .
सन 2019-20 मध्ये तांदळाचे एकूण उत्पादन विक्रमी 117.94 दशलक्ष टन एवढे राहील असा अंदाज आहे. पाच वर्षांच्या 109.77 दशलक्ष टन सरासरी उत्पादनापेक्षा हे 8.17 दशलक्ष टनांनी जास्त आहे.
2019-20 दरम्यान गहू उत्पादन विक्रमी 107.18 दशलक्ष टन राहील असा अंदाज आहे. सन 2018-19 मधील गहू उत्पादनाच्या तुलनेत हे प्रमाण 3.58 दशलक्ष टन जास्त आहे आणि गव्हाच्या सरासरी 96.16 दशलक्ष टन उत्पादनापेक्षा 11.02 दशलक्ष टन जास्त आहे.
पोषक/भरड धान्याचे उत्पादन विक्रमी .47.54 दशलक्ष टन राहील असा अंदाज आहे जे 2018-19 दरम्यान झालेल्या 43.06 दशलक्ष टन उत्पादनापेक्षा 4.48 दशलक्ष टन अधिक आहे. शिवाय सरासरी उत्पादनाच्या तुलनेत हे प्रमाणही 4..50 दशलक्ष टनांनी जास्त आहे.
2019-20 दरम्यान डाळींचे एकूण उत्पादन 23.01 दशलक्ष टन एवढे राहील असा अन्दाज आहे जे पाच वर्षांच्या सरासरी उत्पादनाच्या 20.82 दशलक्ष टनांपेक्षा 2.19 दशलक्ष टन जास्त आहे. 2019-20 मध्ये देशातील तेलबियांचे एकूण उत्पादन विक्रमी. 33.50 दशलक्ष टन राहिल असा अंदाज आहे. जे 2018-19 मधील .31.52 दशलक्ष टन उत्पादनापेक्षा 1.98 दशलक्ष टन जास्त आहे. तसेच 2019-20 दरम्यान तेलबियांचे उत्पादन सरासरी तेलबिया उत्पादनाच्या तुलनेत 4.10 दशलक्ष टन जास्त आहे.
सन 2019-20 मध्ये देशात ऊसाचे एकूण उत्पादन 358.14 दशलक्ष टन एवढे राहील असा अंदाज आहे.
कापसाचे उत्पादन 2018-19 मधील 28.04 दशलक्ष गाठी उत्पादनापेक्षा 8.01 दशलक्ष गाठी म्हणजेच विक्रमी 36.05 दशलक्ष गाठी  अधिक असल्याचा अंदाज आहे. जूट आणि मेस्टाचे उत्पादन अंदाजे 9.92 दशलक्ष गाठी  आहे.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
पंतप्रधान कार्यालय
कोविड व्यवस्थापनासाठी सैन्याची सज्जता आणि उपक्रमांचा पंतप्रधानांनी घेतला आढावा
लष्कर प्रमुख जनरल एम एम नरवणे यांनी आज पंतप्रधान नरेंद्र मोदी यांची भेट घेतली.
कोविड व्यवस्थापनात मदत करण्यासाठी लष्कर राबवित असलेल्या विविध उपक्रमांवर यावेळी त्यांनी चर्चा केली.
लष्कराचे वैद्यकीय कर्मचारी विविध राज्य सरकारांच्या मदतीसाठी तैनात करण्यात आल्याची माहिती जनरल एम एम नरवणे यांनी पंतप्रधानांना दिली. लष्कर देशाच्या विविध भागात तात्पुरती रुग्णालये सुरू करीत असल्याची माहितीही त्यांनी पंतप्रधानांना दिली.
जिथे शक्य आहे तिथे लष्कराची रुग्णालये सामान्य नागरिकांसाठी खुली करण्यात आल्याची माहिती जनरल एम एम नरवणे यांनी पंतप्रधानांना दिली. नागरिक उपचारासाठी त्याच्या नजीकच्या लष्करी रुग्णालयात जाऊ शकतात असेही त्यांनी नमूद केले.
आयात केलेले ऑक्सिजन टँकर आणि वाहनांचे व्यवस्थापन करण्यासाठी जिथे विशेष कौशल्ये आवश्यक आहेत तिथे लष्कर मनुष्यबळ उपलब्ध करून देत आहे अशी माहिती जनरल एम एम नरवणे यांनी पंतप्रधानांना दिली.
गृह मंत्रालय
केंद्रीय गृहमंत्री अमित शहा यांनी भूषविले, पोलीस महासंचालक / पोलीस महानिरीक्षकांच्या 57 व्या परिषदेच्या उद्घाटन सत्राचे अध्यक्षस्थान
नवी दिल्ली, 20 जानेवारी 2023
केंद्रीय गृहमंत्री अमित शहा यांनी आज नवी दिल्लीत 57 व्या पोलीस महासंचालक / पोलीस महानिरीक्षक परिषदेचे उद्घाटन केले. सर्व राज्ये/केंद्रशासित प्रदेशांचे पोलीस महासंचालक/महानिरीक्षक आणि केंद्रीय सशस्त्र दलांचे प्रमुख या परिषदेसाठी उपस्थित आहेत. प्रत्यक्ष आणि आभासी पद्धतीने आयोजित या परिषदेला विविध राज्ये आणि केंद्रशासित प्रदेशातील विविध श्रेणीचे सुमारे 600 अधिकारीही उपस्थित आहेत.
2047 पर्यंत भारताला एक विकसित राष्ट्र बनविण्याच्या आणि 2025 पर्यंत पाच ट्रिलियन डॉलरची अर्थव्यवस्था बनविण्याच्या पंतप्रधान नरेंद्र मोदी यांच्या दृष्टीकोनांवर अमित शहा यांनी आपल्या भाषणात भर दिला. जम्मू-काश्मीर, ईशान्य प्रांत अंतर्गत सुरक्षा योगदानावरही त्यांनी प्रकाश टाकला. येत्या दहा वर्षांत नक्षलवादासारख्या आव्हानांचा सामना करण्यासाठीचा आराखडा त्यांनी मांडला . केंद्रीय गृह मंत्रालयाने सार्वजनिक डिजिटल वस्तूंचे संरक्षण करण्यासाठी विशेष दृष्टीकोन मांडला. त्याशिवाय, पोलिस दलांची क्षमता वृद्धी करणे आणि या क्षेत्रातील महत्त्वपूर्ण पायाभूत सुविधा क्षेत्रे सुरक्षित करण्याबद्दल त्यांनी मते व्यक्त केली. अंमली पदार्थ तस्करी, हवाला आणि शहरी पोलिसिंग यांसारख्या आव्हानांना तोंड देण्यासाठी केंद्र आणि राज्यांमध्ये उत्तम समन्वय राखला जावा, असे आवाहन त्यांनी केले.
आज परिषदेच्या पहिल्या दिवशी नेपाळ आणि म्यानमारच्या सीमारेषेवरील सुरक्षा आव्हाने, भारतात अधिक काळ वास्तव्य करणाऱ्या परदेशी नागरिकांची ओळख पटविण्यासाठीची धोरणे आणि माओवाद्यांच्या प्रमुख अड्ड्यांना लक्ष्य करणे यासारख्या विषयांवर चर्चा करण्यात आली. पुढील दोन दिवसांत, देशातील सर्वोच्च पोलीस नेतृत्व तज्ज्ञ, क्षेत्रीय अधिकारी आणि शैक्षणिक क्षेत्रातील उदयोन्मुख सुरक्षा आव्हाने आणि संधी यावर विचारविनिमय होणार आहे.
केंद्रीय गृहमंत्र्यांच्या हस्ते आज गुणवत्तापूर्ण सेवेसाठी पोलीस पदकांचे वितरण आणि देशातील पहिल्या तीन पोलीस ठाण्यांना चषके प्रदान करण्यात आली.
R.Aghor/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 159
गृह मंत्रालय
केंद्रीय गृहमंत्री आणि सहकार मंत्री अमित शहा यांच्या अध्यक्षतेखाली आज पंजाबमधील अमृतसर येथे उत्तर क्षेत्रीय परिषदेची 31 वी बैठक
नवी दिल्ली, 26 सप्टेंबर 2023
केंद्रीय गृहमंत्री आणि सहकार मंत्री अमित शाह यांनी आज पंजाबमधील अमृतसर येथे उत्तर विभागीय परिषदेच्या 31 व्या बैठकीचे अध्यक्षस्थान भूषवले. पंजाब, हरयाणा आणि हिमाचल प्रदेशचे मुख्यमंत्री, दिल्लीचे नायब राज्यपाल, जम्मू काश्मीर आणि लदाख , चंदीगढचे प्रशासक, सदस्य राज्यांचे वरिष्ठ मंत्री या बैठकीत सहभागी झाले होते.
गेल्या 5 वर्षांत, पंतप्रधान नरेंद्र मोदी यांच्या नेतृत्वाखाली, क्षेत्रीय परिषदांची भूमिका सल्लागार स्वरूपापासून ते कृती मंचापर्यंत बदलली आहे, असे अमित शहा यांनी सांगितले. देशाच्या सीमांचे रक्षण करणारे केंद्रीय सशस्त्र पोलीस दल  आणि लष्करातील बहुतांश कर्मचारी उत्तर क्षेत्रीय परिषदेच्या अंतर्गत असलेल्या राज्ये आणि केंद्रशासित प्रदेशांतून येतात, असे त्यांनी सांगितले.
पंतप्रधान नरेंद्र मोदी यांच्या नेतृत्वाखालील सरकार अंमली पदार्थ आणि दहशतवादाविरोधात कारवाई करण्यात यशस्वी ठरले आहे, असे केंद्रीय गृहमंत्री म्हणाले. सीमेवरील सुरक्षा व्यवस्था अधिक बळकट करण्यासाठी मोदी सरकार कटिबद्ध आहे, लवकरच आपल्या देशाच्या सीमेवर ड्रोनविरोधी यंत्रणा तैनात केली जाईल, असे त्यांनी सांगितले. गृहमंत्र्यांनी उत्तर क्षेत्रीय परिषदेच्या सर्व सदस्य राज्यांना पाणी वाटपाशी संबंधित वाद खुल्या मनाने आणि परस्पर चर्चेने सोडवण्याची विनंती केली.
देशातील सहकार चळवळ, शालेय मुलांचे गळतीचे प्रमाण कमी करणे आणि कुपोषण या मुद्द्यांवर विशेष लक्ष देत हे प्रश्न एकत्रितपणे प्राधान्याने सोडवण्याचे आवाहन अमित शहा यांनी सर्व सदस्य राज्यांना केले. देशात एकही बालक कुपोषित राहू नये, शाळा गळतीचे प्रमाण कमी करणे ही आपल्या सर्वांची जबाबदारी आहे असे सांगत सहकार चळवळीला चालना दिल्याने देशातील 60 कोटींहून अधिक लोकांना समृद्धीकडे नेण्यात मदत होईल, असे शहा यांनी सांगितले.
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 46
पंतप्रधान कार्यालय
ठाणे आणि दिवा यांना जोडणाऱ्या रेल्वे मार्गाचे 18 फेब्रुवारी रोजी पंतप्रधानांच्या हस्ते लोकार्पण
मुंबई उपनगरीय रेल्वेच्या दोन उपनगरीय गाड्यांनाही पंतप्रधान हिरवा झेंडा दाखवणार
सुमारे 620 कोटी रुपये खर्चून बांधण्यात आलेल्या या अतिरिक्त रेल्वे मार्गांमुळे उपनगरीय रेल्वेच्या वाहतुकीमध्ये लांब पल्ल्याच्या गाड्यांच्या वाहतुकीचा अडथळा दूर होईल.
या मार्गामुळे 36 नवीन उपनगरीय गाड्या सुरू होतील
पंतप्रधान नरेंद्र मोदी 18 फेब्रुवारी 2022 रोजी दुपारी 4:30 वाजता व्हिडीओ कॉन्फरन्सिंगच्या माध्यमातून महाराष्ट्रातील ठाणे आणि दिवा या स्थानकांना जोडणारे दोन अतिरिक्त रेल्वे मार्ग राष्ट्राला समर्पित करणार आहेत. मुंबई उपनगरीय रेल्वेच्या दोन उपनगरीय गाड्यांनाही ते हिरवा झेंडा दाखवतील आणि त्यानंतर ते उपस्थिताना संबोधितही करतील
ठाणे जिल्ह्यातील कल्याण हे मध्य रेल्वेचे मुख्य जंक्शन आहे. देशाच्या उत्तरेकडून आणि दक्षिणेकडून येणारी वाहतूक कल्याण येथे एकत्रित येवून पुढे मुंबईतील सीएसएमटी  च्या दिशेने रवाना होते. कल्याण ते सीएसटीएम दरम्यानच्या चार मार्गांपैकी दोन मार्ग धीम्या लोकलसाठी आणि दोन मार्ग जलद लोकल, मेल एक्सप्रेस आणि मालगाड्यांसाठी वापरण्यात येत होते. उपनगरीय आणि लांब पल्ल्याच्या गाड्याची वाहतूक स्वतंत्रपणे करण्यासाठी दोन अतिरिक्त मार्गांचे नियोजन करण्यात आले.
ठाणे आणि दिवा यांना जोडणारे दोन अतिरिक्त रेल्वे मार्ग सुमारे 620 कोटी रुपये खर्चून बांधण्यात आले आहेत आणि त्यात 1.4 किमी लांबीचा रेल्वे उड्डाणपूल, 3 मोठे पूल, 21 छोटे पूल आहेत. या मार्गांमुळे मुंबईतील उपनगरीय रेल्वेच्या वाहतुकीतील लांब पल्ल्याच्या गाड्यांच्या वाहतुकीचा अडथळा दूर होईल. तसेच या मार्गांमुळे शहरात 36 नवीन उपनगरीय गाड्या सुरू करता येतील.
कृषी मंत्रालय
भारत आणि चिली दरम्यान कृषी आणि संलग्न क्षेत्रातील सहकार्यासाठी सामंजस्य कराराला केंद्रीय मंत्रिमंडळाने दिली मंजुरी
नवी दिल्ली, 15 फेब्रुवारी 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने कृषी आणि संबंधित क्षेत्रातील सहकार्यासाठी भारत सरकार आणि चिली सरकार यांच्यात सामंजस्य करारावर स्वाक्षरी करण्यास मंजुरी दिली आहे.
या सामंजस्य करारामध्ये कृषी आणि संलग्न क्षेत्रात सहकार्याची तरतूद आहे. आधुनिक शेतीच्या विकासासाठी कृषी धोरणे, सेंद्रिय उत्पादनांचा द्विपक्षीय व्यापार सुलभ करण्यासाठी सेंद्रिय शेती, तसेच दोन्ही देशांमध्ये सेंद्रिय उत्पादन विकसित करण्याच्या उद्देशाने धोरणांच्या आदानप्रदानाला प्रोत्साहन , भारतीय संस्था आणि चिलीच्या संस्थांदरम्यान कृषी क्षेत्रातील नवोन्मेषला प्रोत्साहन तसेच समान आव्हानांना तोंड देण्यासाठी सहकार्यासाठी संभाव्य भागीदारीबाबत विज्ञान आणि नवोन्मेष ही सहकार्याची प्रमुख क्षेत्रे निवडली आहेत.
या सामंजस्य कराराअंतर्गत, चिली-भारत कृषी कार्य गट स्थापन केला जाईल, जो या सामंजस्य कराराच्या अंमलबजावणीवर देखरेख , आढावा आणि मूल्यांकन करण्यासाठी तसेच नियमित संवाद आणि समन्वय स्थापित करण्यासाठी जबाबदार असेल.
कृषी कार्यगटाच्या बैठका वर्षातून एकदा चिली आणि भारतात आलटून पालटून आयोजित केल्या जातील. सामंजस्य करारावर स्वाक्षरीनंतर तो अंमलात येईल आणि अंमलात आल्याच्या तारखेपासून पाच वर्षांच्या कालावधीसाठी लागू राहील आणि त्यानंतर आणखी 5 वर्षांच्या कालावधीसाठी त्याचे स्वयंचलितपणे नूतनीकरण केले जाईल.
S.Bedekar/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
भारतीय नौदलाच्या जहाजांसाठी डीआरडीओने विकसित केलेल्या ‘शक्ती’ या संरक्षक इलेक्ट्रॉनिक युद्ध कवचाचे पंतप्रधानाच्या हस्ते नौदल प्रमुखांकडे होणार औपचारिक हस्तांतरण
नवी दिल्ली, 18 नोव्हेंबर 2021
पंतप्रधान नरेंद्र मोदी यांच्या हस्ते, झांसी इथे ‘राष्ट्र रक्षा समर्पण पर्व’कार्यक्रमाचा भाग म्हणून उद्या म्हणजेच, 19 नोव्हेंबर 2021रोजी होणाऱ्या समारंभात नौदलाच्या जहाजांना संरक्षक कवच पुरवणाऱ्या प्रगत इलेक्ट्रॉनिक युद्ध प्रणाली ई डब्ल्यू  ‘शक्ती’ ही प्रणाली औपचारिकरित्या भारतीय नौदलाकडे सुपूर्द केली जाईल.
प्रगत इलेक्ट्रॉनिक युद्ध प्रणाली ई डब्ल्यू  ‘शक्ती’ चे डिझाईन, संरक्षण संशोधन आणि विकास संस्था  च्या हैद्राबाद येथील संरक्षण इलेक्ट्रॉनिक संशोधन प्रयोगशाळेत बनले असून तेथेच ते विकसित करण्यात आले आहे. भारतीय नौदलाच्या प्रमुख युद्धनौकांवरुन शत्रूच्या पारंपरिक आणि आधुनिक रडारच्या कामात व्यत्यय आणणे, ते शोधून काढणे, त्यांचे वर्गीकरण करणे, ओळख पटविणे आणि ते निकामी करणे यासाठी ही प्रणाली उपयोगात आणली जाईल. सागरी युद्धात, शक्ती ई डब्ल्यू  प्रणाली आधुनिक रडार आणि नौका विरोधी क्षेपणास्त्रे यापासून इलेक्ट्रॉनिक कवच देऊन वर्चस्व आणि टेहळणीची क्षमता देईल. भारतीय नौदलाच्या जुन्या इलेक्ट्रॉनिक युद्ध प्रणालीची जागा , ही नवी प्रणाली घेईल.
भारतीय नौदलाच्या क्षेपणास्त्र हल्ल्यापासून संरक्षण देणाऱ्या इलेक्ट्रॉनिक सपोर्ट मेजर्स आणि इलेक्ट्रॉनिक काउंटर मेजर्स प्रणालीशी या प्रणालीचे एकात्मिकरण करण्यात आले आहे. या प्रणालीचे ईएसएम आधुनिक रडारची दिशा बिनचूक शोधून त्यात व्यत्यय आणण्यास मदत करते. मोहिमा पार पडल्यानंतर विश्लेषण करण्यासाठी या प्रणालीत अंगभूत रडार फिंगरप्रिंटींग आणि माहिती नोंदणी करण्याची सोय आहे.
पहिली शक्ती प्रणाली आयएनएस विशाखापट्टणम या जहाजावर बसविण्यात आली आहे आणि पूर्णपणे स्वदेशी बनावटीच्या विमानवाहू युद्ध नौका आयएनएस विक्रांतवर बसविण्यात येत आहे. एकूण 1805 कोटी रुपये खर्चून, भारत इलेक्ट्रॉनिक्स लिमिटेड येथे बारा शक्ती प्रणाली बनविल्या जात आहेत. यात पन्नासपेक्षा जास्त सूक्ष्म लघु आणि मध्यम उद्योगांचा सहभाग आहे. ही प्रणाली सध्या तयार होत असलेल्या, P-15B, P-17A आणि तलवार श्रेणीच्या लढाऊ युद्ध नौकांसह, मुख्य युद्ध नौकांवर बसवली जाणार आहे.
शक्ति ई डब्ल्यू  प्रणाली यशस्वीपणे विकसित केल्याबद्दल संरक्षण मंत्री राजनाथ सिंह यांनी डीआरडीओ, भारतीय नौदल आणि उद्योजकांचे अभिनंदन केले आहे. या प्रणालीमुळे भारतीय नौदलाची क्षमता वाढणार असल्याचे सांगत अत्याधुनिक संरक्षण तंत्रज्ञानाच्या क्षेत्रात आत्मनिर्भर भारताच्या प्रवासातला हा मैलाचा दगड असल्याचे सांगितले.
डीडीआरडी चे सचिव आणि डीआरडीओ अध्यक्ष डॉ. जी सतीश रेड्डी यांनी या प्रणालीच्या विकसनाशी संबंधित सर्व चमूचे अभिनंदन केले आहे. नौदलाच्या इलेक्ट्रॉनिक गुप्तचर क्षमतेत यामुळे अधिक वाढ होईल, अशी अपेक्षा त्यांनी व्यक्त केली.
S.Patil/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 307
पंतप्रधान कार्यालय
जागतिक नेत्यांकडून पंतप्रधानांना शुभेच्छा संदेश
नवी दिल्ली, 24 मे 2019
निवडणुकीतल्या यशानंतर जगभरातल्या नेत्यांकडून पंतप्रधान मोदी यांना शुभेच्छा संदेश येत आहेत. श्रीलंकेचे राष्ट्राध्यक्ष मैत्रीपाला सिरीसेना, सौदी अरेबियाचे राजे सलमान बिन अब्दुल्लाझीज अल सौद, अमेरिकेचे राष्ट्राध्यक्ष डोनाल्ड ट्रम्प, नेपाळचे माजी पंतप्रधान पुष्पकमल देहल ‘प्रचंड’ या सर्वांनी दूरध्वनीवरुन पंतप्रधानांना शुभेच्छा दिल्या आहेत.
श्रीलंकेचे राष्ट्राध्यक्ष सिरीसेना यांनी पंतप्रधानांना शुभेच्छा देताना उभय राष्ट्रांमधले संबंध अधिक दृढ करण्यावर भर दिला. पंतप्रधानांनी त्यांचे आभार मानत दोन्ही देशातल्या लोकांसाठी एकत्रित प्रयत्न करण्याचे आश्वासन दिले.
सौदी अरेबियाचे राजे सलमान बिन यांनी पंतप्रधानांचे अभिनंदन करत भारतीय जनतेला प्रगती आणि समृद्धीसाठी शुभेच्छा दिल्या. भारत आणि सौदी अरेबियातल्या संबंधांना नवी दिशा देण्यासाठी पंतप्रधानांनी केलेल्या मार्गदर्शनाचा त्यांनी उल्लेख केला.
या अभूतपूर्व यशाबद्दल अमेरिकेचे राष्ट्राध्यक्ष ट्रम्प यांनीही पंतप्रधानांचे अभिनंदन केले. लवकरच जपानच्या ओसाका येथे होणाऱ्या जी- 20 शिखर परिषदेत भेटण्याचे आश्वासन दोन्ही नेत्यांनी परस्परांना दिले. दोन्ही देशांमधल्या राजनैतिक भागीदारीला अधिक बळकट करण्यासाठी एकत्र काम करण्यावर दोन्ही नेत्यांनी सहमती दर्शवली.
N.Sapre/R.Aghor/P.Malandkar
(Visitor Counter : 92
आरोग्य आणि कुटुंब कल्याण मंत्रालय
कोविड मदत सामग्री बाबत ताजी माहिती
कोविड व्यवस्थापनासाठी प्राप्त जागतिक मदत सामुग्रीचे राज्ये आणि केंद्रशासित प्रदेशांमधील संस्थांना केंद्र सरकारकडून व्यवहार्य आणि त्वरित वाटप
आतापर्यंत 9200 ऑक्सिजन कॉन्सन्ट्रेटर्स, 5243 ऑक्सिजन सिलेंडर्स, 19 ऑक्सिजन निर्मिती संयंत्रे, 5913 व्हेन्टिलेटर्स/बीआय पीएपी; रेमडेसिवीर औषधाच्या सुमारे 3.44 लाख कुप्या यांचे वितरण झाले/ वितरणासाठी पाठवण्यात आल्या
नवी दिल्ली, 11 मे 2021
देशात कोरोना संसर्गातल्या अभूतपूर्व वाढीचा सामना करण्यासाठी सुरु असलेल्या प्रयत्नांमध्ये मदत करण्यासाठी जगभरातील विविध देश तसेच संस्थांकडून 27 एप्रिल 2021 पासून कोविड -19 आजारावरील उपचारात सहाय्यक ठरणाऱ्या वैद्यकीय सामुग्री आणि उपकरणे स्वरुपात भारताला आंतरराष्ट्रीय देणग्या आणि मदत प्राप्त होत आहे. संपूर्णतः सरकार दृष्टीकोनाअंतर्गत सुव्यस्थित आणि पद्धतशीर यंत्रणेच्या माध्यमातून केंद्र सरकारची विविध मंत्रालये तसेच विभाग संयुक्त सहकार्यातून, राज्ये आणि केंद्रशासित प्रदेशांना देशात आलेल्या जागतिक मदत सामग्रीचे अखंडितपणे वितरण करत आहेत.
27 एप्रिल 2021 ते 10 मे 2021 या काळात एकूण 9200 ऑक्सिजन कॉन्सन्ट्रेटर्स, 5243 ऑक्सिजन सिलेंडर्स, 19 ऑक्सिजन निर्मिती संयंत्रे, 5913 व्हेन्टिलेटर्स/बीआय पीएपी; रेमडेसिवीर औषधाच्या सुमारे 3.44 लाख कुप्या यांचे रस्ते तसेच हवाई वाहतुकीच्या माध्यमातून वितरण झाले आहे किंवा ते सामान वितरणासाठी रवाना झाले आहे.
युएई , इस्रायल, अमेरिका , नेदर्लंड्स कडून 10 मे 2021 रोजी प्राप्त झालेले मुख्य सामान :
व्हेन्टिलेटर्स/बीआय पीएपी / सी पॅप 
ऑक्सिजन कॉन्सन्ट्रेटर्स 
फावीपिरावीर - 12600 स्ट्रिप्स 
उपलब्ध सामानाचे परिणामकारक त्वरित वितरण आणि संबंधित राज्ये आणि केंद्रशासित प्रदेशांना त्याचा अखंडित पुरवठा ही सतत सुरु असलेली प्रक्रिया असून केंद्रीय आरोग्य मंत्रालय व्यापकपणे या प्रक्रियेवर लक्ष ठेवून आहे. केंद्रीय आरोग्य मंत्रालयाच्या अंतर्गत एका समर्पित समन्वय गटाची स्थापना करण्यात आली असून हा गट परदेशातून आलेल्या कोविड -19 मदत सामग्रीचे अनुदान, मदत आणि देणगी स्वरुपात स्वीकार आणि वितरण करण्याचे काम करत आहे. हा गट 26 एप्रिल 2021 पासून कार्यान्वित करण्यात आला असून आरोग्य मंत्रालयाने त्याची प्रमाणित कार्यान्वयन प्रक्रिया तयार करून 2 मे 2021 पासून ती लागू केली आहे.
फोटो1. ब्रिटनमधील ऑक्सिजन जनरेटर ज्याची क्षमता प्रति मिनिट 500 लिटर उत्पादन करण्याची आहे, तो काल रात्री दिल्लीहून आसामच्या चिरंग येथे रेल्वेने पाठवण्यात आला.
फोटो 2. कुवैतकडून मिळालेली वैद्यकीय मदत ज्यात 40 मेट्रिक टन लिक्विड ऑक्सिजन असलेले दोन आयएसओ ऑक्सिजन टँक्स, 200 ऑक्सिजन सिलिंडर्स आणि4 उच्च-प्रवाहित ऑक्सिजन कॉन्सेन्ट्रेटर आहेत, ती काल संध्याकाळी आयएनएस कोलकातावरून मंगलोर बंदरावर विविध राज्यांना वितरण करण्यासाठी आणण्यात आली
फोटो 3.- 3600 ऑक्सिजन सिलिंडर्सची सिंगापूरची वैद्यकीय मदत काल संध्याकाळी आयएनएस ऐरावतवरून विशाखापट्टनम बंदरावर, राज्यांना वितरणासाठी आणण्यात आली.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
कधीकधी प्राणी माणसासारखे वागतात आणि माणसे पशुंसारखी वर्तणूक करतात :दिग्दर्शक रॉड्रीगो गुरेरो
53 व्या इफ्फीमध्ये आंतरराष्ट्रीय स्पर्धा विभागात सीएते पेरोस  या चित्रपटाचे सादरीकरण
गोवा/मुंबई, 22 नोव्हेंबर 2022
पाळीव कुत्र्यांबद्दल इमारतीमधील शेजाऱ्यांना असलेल्या तक्रारीमुळे संकटात सापडलेल्या एका माणसाबद्दल वर्तमानपत्रात छापून आलेल्या लेखावरून दिग्दर्शक रॉड्रीगो गुरेरो यांना सीएते पेरोस  हा चित्रपट निर्माण करण्याची प्रेरणा मिळाली. गोव्यात सुरु असलेल्या 53 व्या भारतीय आंतरराष्ट्रीय चित्रपट महोत्सवात आज आयोजित करण्यात आलेल्या ‘टेबल टॉक्स’ या चर्चात्मक कार्यक्रमात उपस्थितांशी संवाद साधताना ते म्हणाले की “कधीकधी प्राणी माणसासारखे वागतात आणि माणसे पशुंसारखी वर्तणूक करतात.”
दिग्दर्शक रॉड्रीगो गुरेरो इफ्फीच्या ‘टेबल टॉक्स’ या कार्यक्रमात बोलताना
ते म्हणाले की, सध्याच्या शहरी वातावरणात एकटेपणा आणि परस्परांतील सौहार्द यांच्या बाबतीत असलेल्या समस्या यांच्याशी निगडित संकल्पनांचा शोध घेण्याचा प्रयत्न त्यांनी चित्रपटाद्वारे केला आहे. कुत्र्यांचे एक कुटुंब मानवी नात्यांसाठी उत्प्रेरकाचे काम करते असे या चित्रपटात दाखविण्यात आले आहे.
प्राण्यांसोबत चित्रीकरण करताना उभ्या राहिलेल्या आव्हानांबाबत विचारल्यावर, दिग्दर्शक रॉड्रीगो गुरेरो म्हणाले की चित्रपटात काम करणारे प्राणी नियंत्रित संरचनेत रुळलेले असले की त्यांच्यासोबत काम करणे आश्चर्यकारक रित्या सोपे होते. ते पुढे म्हणाले की चित्रपटातील मुख्य कलाकार आणि हे प्राणी यांना एकमेकांची ओळख आणि सवय व्हावी यासाठी चित्रीकरणापूर्वी आठवडाभर त्यांना एकत्रितपणे वावरण्याचा सराव करू देण्यात आला होता.
2021 मध्ये निर्माण झालेल्या आणि 53 व्या इफ्फीमध्ये सादर झालेल्या सीएते पेरोस  या चित्रपटाला आंतरराष्ट्रीय स्पर्धा विभागात प्रतिष्ठित सुवर्ण मयूर पुरस्कारासाठी नामांकन मिळाले आहे. अर्जेन्टिनाच्या रॉड्रीगो गुरेरो दिग्दर्शकाचा हा चौथा चित्रपट आहे. एकूण 80 मिनिटांहून थोड्या जास्त कालावधीचा हा चित्रपट मनुष्य आणि त्याचे पाळीव प्राणी यांच्यातील बंधांचा शोध घेतो.
सीएते पेरोस या चित्रपटातील एक दृश्य
53व्या भारतीय आंतरराष्ट्रीय चित्रपट महोत्सवात मानाच्या सुवर्णमयूर पुरस्कारासाठी 15 चित्रपट एकमेकांशी चुरशीची स्पर्धा करतील.
श्रेयनामावली:
दिग्दर्शक: रॉड्रीगो गुरेरो
निर्माता: रॉड्रीगो गुरेरो
पटकथा: पॉला लुस्सी
जाहिरात विभाग: गुस्तावो तेजेदा
संकलक: डेल्फिना कॅस्टानिनो, सौना लेउंडा
कलाकार: लुईस मचीन, मॅक्सीमिलीयानो बिनी, नतालिया डी सीएन्झो, पॉला लुस्सी, एव्हा बियांको, पॉला हर्ट्झहॉग
संक्षिप्त कथा:
अर्जेन्टिनाच्या कॉर्डोबा या शहरातील एका इमारतीत अर्नेस्टो नावाचा माणूस त्याच्या सात पाळीव कुत्र्यांसोबत राहत असतो. त्या एकट्या माणसाचे दैनंदिन जीवन त्याच्या कुत्र्यांच्या गरजा, त्याच्या तब्येतीच्या समस्या आणि त्याची आर्थिक ओढगस्त यांच्याभोवती फिरते. त्याचे शेजारी एक ध्यानधारणा प्रवचन आयोजित करतात आणि त्या कालावधीत कुत्र्यांना इमारती बाहेर न्यावे अशी विनंती या माणसाला करतात. अर्नेस्टोला त्याच्या कुत्र्यांशिवाय राहणे मंजूर नसते पण त्यांच्यासकट इतर ठिकाणी राहायला जाणे त्याला परवडणारे नसते. तो पुढे नेमकं काय करतो याचे उत्तर चित्रपटात मिळते.PIB Mumbai | G.Chippalkatti/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 130
संरक्षण मंत्रालय
दिव्यांगांसाठी इलेक्ट्रिक व्हीलचेअर
लष्कराच्या दक्षिण कमांड आर्मी वाइव्ह्स वेल्फेअर असोसिएशन  अर्थात सैनिक पत्नी कल्याण संघाच्या प्रादेशिक अध्यक्ष अनिता नैन यांच्या अध्यक्षतेखाली झालेल्या समारंभात रेनॉल्ट इंडियाचे प्रतिनिधी कॅप्टन प्रणव प्रसून ठाकूर , मनुष्य बळ विकास प्रमुख, रेनॉल्ट यांनी विजेवर चालणाऱ्या आठ व्हीलचेअर उर्फ निओबोल्ट 14 मे 2022 रोजी पुण्यात माजी सैनिकांसह दिव्यांग सैनिक आणि त्यांच्या कुटुंबियांना सुपूर्द केल्या. आयआयटी मद्रास इनक्युबेटेड स्टार्ट-अप निओ मोशनच्या सहकार्याने विकसित केलेले, निओबोल्ट केवळ रस्त्यावरच नाही तर उंच-सखल भूभागावर देखील वापरले जाऊ शकते, ज्यामुळे दिव्यांगांना हालचाल सुलभ होते. रेनॉल्ट इंडियाच्या या सीएसआर उपक्रमाने या स्त्री-पुरुषांना खऱ्या अर्थाने सक्षम केले आहे.
दूरसंचार आणि माहिती तंत्रज्ञान मंत्रालय
25 मार्च रोजी डाक अदालतचे आयोजन
नागपूर , 1 मार्च 2019
विदर्भ क्षेत्रातील डाक सेवेबाबत सहा आठवडयापेक्षा जास्त काळ अनुत्तरित असलेल्या तक्रारींचे निवारण जलदरित्या होण्यासाठी 25 मार्च सोमवार रोजी सकाळी 11वाजता , पोस्टमास्टर जनरल ,नागपूर क्षेत्र, नागपूर – 10 यांच्या कार्यालयात डाक अदालतचे आयोजन करण्यात आले आहे.
सदर डाक अदालत मध्ये, फक्त ज्या तक्रारीचे निवारण सहा आठवड्यामधे झाले नाही अशाच तक्रारीचे निवारण करण्यात येईल.विशेषतः टपाल, स्पीड पोस्ट, डाक वस्तू, पार्सल, काउंटर सेवा, बचत बँक व मनी ऑर्डर याबाबत उद्भवलेल्या तक्रारी विचारात घेतल्या जातील. आपले आवेदन पत्र  श्री. महंती संतोष कुमार नरहरी, सहाय्यक संचालक, डाक सेवा- 2 आणि सचिव, डाक अदालत, पोस्टमास्टर जनरल कार्यालय, विदर्भ क्षेत्र, शंकरनगर डाकघर, नागपूर-10 यांच्या नावावर डाकेने पाठवावित किवा प्रत्यक्ष सबंधित अधिकारी यांचेकडे 15 मार्च 2019 पर्यंत आणून द्यावीत.
तक्रारीमध्ये तक्रारकर्त्यांनी स्वत:चे नाव व पत्ता तसेच दूरध्वनी क्रमांक आणि प्रारंभी केलेल्या तक्रारी बद्दल ज्या अधिका-याकडे त्यांनी तक्रार नोंदवली असेल त्यांचे नाव व हुद्दा यांचा तपशील तसेच तक्रार केल्याची तारीख यासोबत मूळ तक्रारीची छायाप्रत जोडणे आवश्यक आहे. आपला अर्ज वरील उल्लेख केलेल्या कागद-पत्रासोबत सबंधित अधिकारी यांच्याकडे 15 मार्च 2019 पर्यंत किवा त्या अगोदर पाठवावेत. त्यानंतर आलेल्या तक्रारींची दखल या डाक अदालतीमध्ये घेतली जाणार नाही, अशी माहिती पोस्टमास्टर जनरल ,नागपूर क्षेत्र, नागपूर यांनी दिली आहे.
आरोग्य आणि कुटुंब कल्याण मंत्रालय
कोविड 19 लसीकरणाबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 56.81 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 2.25 कोटी पेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
56,81,32,750
|
|
PIPELINE
|
|
1,09,32,960
|
|
CONSUMPTION
|
|
55,11,51,992
|
|
BALANCE AVAILABLE
|
|
2,25,52,523
केंद्र सरकारने आतापर्यंत सर्व स्त्रोताद्वारे 56.81 कोटींपेक्षा जास्त  लसींच्या मात्रा राज्ये/ केन्द्र शासित प्रदेशांना पुरवल्या आहेत.आणखी 1,09,32,960 मात्रा पुरवठ्याच्या मार्गावर आहेत.
आज सकाळी 8 वाजेपर्यंत उपलब्ध माहितीनुसार,
वाया गेलेल्या मात्रांसह एकूण 55,11,51,992 मात्रा देण्यात आल्या आहेत.
याशिवाय लसीच्या 2.25 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.